Dwupuklato kamela, inakszy baktryjōn (łać.: "Camelus ferus") to je srogi parzistokopytny cyckocz, kery je dziwokim zwiyrzym, co uōn żyje we strzodkowyj Azyji (Mōngolijo a Chiny), atoli tyż jako chowny gadzina ("Camelus bactrianus"). Mo trocha rubszo budowa kej jednopuklato kamela (drōmedar), nale je myńszy atoli barzi kudłaty. Srogszo tajla dwupuklatych kamelōw żyje we niywoli (przez 1,4 milijōna sztuk), nojsrogszo grupa dziwokij gadziny tygo gatōnku pomiyszkuje Pustynia Gobi (ōng. 1000). Dwupuklate kamele sōm zielinożerne a przistosowane do życio na pioskowym terynie. Jejich futro chrōni je ôd zimna po ćmoku a ôd gorkości po jasnoku. We kłymbie majōm uōne do 2 myjtrōw a jejich woga poradzi dolyźć do 725 kg. Poradzōm strzimać bez wody bez pora dńōw, a niyskorzi wyduldać jeji aże 120 litrōw naroz.